Partnerskabet blev dannet på baggrund af de økonomiske problemer, som opstod for Mazda op gennem i 1960’erne og 1970’erne. Ford købte aktier i Mazda og i 1979 ejede de 7 procent af organisationen. I 2002 købte de yderlige 20 procent og senere yderligere 5 procent.
Partnerskabet med Ford bød på en række udviklingsmuligheder indenfor fælles design og motorteknologi - og partnerskabet var en form for joint venture, hvor begge parter fik en hel del ud af samarbejdet.
Den verdensomspændende finanskrise i 2008 betød imidlertid, at Ford i stor stil måtte fokusere på egne brands, og i stedet forsøgte at sælge ud af de forskellige mærker, som man havde delvist ejerskab i. Ford solgte i den forbindelse både sine ejerandele i Volvo, Jaguar, Land Rover og altså også Mazda, i jagten på at optimere egne ressourcer.